*58. számú előterjesztés*

a közvilágítási oszlop beszerzés és elhelyezés jóváhagyása


|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző |


**Tisztelt Képviselő-testület!**

A város északi bevezető szakaszán a vasúti átjáró környezetében nincs megvilágítva a közterület. Az 56.sz. főúton lévő forgalomcsillapító szigetbe épített kikerülési irány KRESZ tábla évente több alkalommal is kitaposásra kerül a gépjárművek által. A Gauzer-telep irányába a gyalogos forgalom is ezen a részen zajlik.

A balesetveszély mérséklése érdekében szükségesnek ítéljük kandeláber elhelyezését.

Javasoljuk, hogy a 15 hrsz. ingatlanon a közművek nyomvonalának figyelembe vételével kerüljön kihelyezésre a terület megvilágítását biztosító kandeláber. A munkálatok elvégzéséhez bruttó 1.000.000,-Ft keretösszeg elegendő.







***H a t á r o z a t i j a v a s l a t :***

**a 15 hrsz ingatlanon új kandeláber elhelyezésére**

Bátaszék Város Önkormányzata Képviselő-testületének - a Kormány által a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere;

1. a 15 hrsz ingatlanon új kandeláber elhelyezését jóváhagyja,
2. a kandeláber beszerzésére és telepítésére a beszerzési eljárás lefolytatását követően a legkedvezőbb ajánlatot tevővel kerüljön a szerződés megkötésre,
3. a beruházás megvalósítására 1.000.000,-Ft keretösszeget a 2021. évi költségvetés dologi kiadások terhére biztosítja.

*Határidő:* 2021. június 30.

*Felelős*: dr. Bozsolik Róbert polgármester

(a vállalkozási szerződés aláírásáért)

*Határozatról értesül*:

Bátaszéki KÖH városüz. iroda

Bátaszéki KÖH pénzügyi iroda

irattár